  Наталья Тетерина Удмуртиысь сюрес фондлэн быдӟалаез 2019-тӥ арын 6,9 миллиард манет луоз. Со сярысь 22-тӥ шуркынмонэ Сюресъёслэн арзылы йылпумъянъёс лэсьтонлы сӥзем пресс-конференциын элькун кивалтэтлэн тӧроез Ярослав Семёнов ивортӥз. Сюресъёслэн арзы асьмелэн йылпумъяське, но вуоно арлы дасяськон уж кутске Ярослав Семёнов, Удмуртиысь кивалтэтлэн тӧроезВуоно арын сюресъёсты тупатонэ элькун коньдэт 5,9 миллиард манет висъялоз. «Кышкыттэм но ӟечлыко сюресъёс» йӧскалык ӵектос улсын вить объектэз тупатозы, со пӧлын Ижкарысь Колосковой но Берш урамъёс. Со сяна 87 сюрес люкетъёсты выльдозы: Ижкарын - 32, Сарапулын - 11, Вотка карын - 15 но Можгаын – 9. Камбаркаын но Дэри ёросын быдэн кык сюресъёсты тупатозы, элькун тарссаосын – 16 объектэз. «Гурт интывылъёсты ялан азинтон» федерал программая 70 иськем кузьда 11 объектъёсты выльдыны чакламын. Та ужъёс 996 миллион манет тыр усёзы, со пӧлысь 665 миллион манетэз федерал коньдэт висъялоз. Ветлонтэм сюресъёсты тупатонъя элькун программая, 2019-тӥ арын кызь сюресъёслэсь 28 люкетсэс лэсьтозы, ваньмыз – 139 иськем. Та программае сюрем дэри дыръя ветлонтэм вань 62 сюресъёсты 2020-тӥ арлы выльдозы шуыса пусъемын. Та ужъёслы огъя 4,6 миллиард манетлэсь ятыр висъялозы. Вуоно арын улосвылысь 53 процентсэ сюресъёсты эсэп куронъёслы тупась карыны чакламын. Туннэ нуналлы со лыдпус 48 процент. Арлэн кутсконэзлы огъя процент 43 вал Алексей Горбачёв, Удмуртиысь транспортъя но сюрес возёсъя министрОзьыен, куронъёслы тупась сюресъёслэн лыдзы 2018-тӥ ар ӵоже 5 процентлы будӥз. Ваньзэ туэ 132,2 иськем сюресъёсты ветлыны ярамон каризы, 256,6 иськемез тупатӥзы но 44,5 иськемез быдэсак выльдӥзы. Ватсалом, азьланяз Ижкарысь трамвай сюресъёсын вожъёсты но «Кышкыттэм но ӟечлыко сюресъёс» йӧскалык программа улсын тупатыны быгатозы шуыса тодмо луиз. Тегъёс: Авто Ижкар Удмуртия сюресъёс транспортъяносюресвозёсъяминистерство ЯрославСемёнов АлексейГорбачёв  